יורו 1996

אליפות אירופה בכדורגל 1996, הידועה גם בשם יורו 1996, היא אליפות אירופה בכדורגל ה-10 שמארגנת אופ"א. הטורניר נערך באנגליה בין ה-8 ביוני ל-30 ביוני 1996. הטורניר, שהתנהל תחת הסיסמה "הכדורגל חזר הביתה", היה הראשון בו משתתפות 16 נבחרות, בעקבות החלטת אופ"א להכפיל את כמות המשתתפות בטורניר. אנגליה המארחת העפילה לטורניר באופן אוטומטי, ושאר 15 הנבחרות עלו מטורניר המוקדמות שהחל בשנת 1994. בין המעפילות היו נבחרות שווייץ, טורקיה, קרואטיה ובולגריה שעלו לראשונה בתולדותיהן לטורניר היורו. למשחק הגמר העפילו נבחרות גרמניה וצ'כיה. למרות יתרון ראשון של הצ'כים, הצליחה גרמניה להפוך את התוצאה בזכות צמד שערים של אוליבר בירהוף. שער הניצחון הובקע בתוך ההארכה וגרם לסיום המשחק לפי חוק שער הזהב. היה זה הטורניר הגדול הראשון בהיסטוריה שמוכרע באמצעות החוק, ובזכותו זכתה גרמניה בפעם השלישית בתולדותיה, והראשונה כמדינה מאוחדת, באליפות אירופה. ב-15 ביוני, יום לפני משחק שלב הבתים בין גרמניה לרוסיה באולד טראפורד, התרחשה מתקפת טרור בעיר מנצ'סטר על ידי טרוריסטים איריים, שגרמה לפציעתם של 212 בני אדם ולנזק גדול ברכוש. למרות זאת, המשחק התקיים כמתוכנן תחת אבטחה כבדה. ערך מורחב – מוקדמות יורו 1996 ב-30 בנובמבר 1992, הודיעה אופ"א באופן רשמי על כוונתה להרחיב את ההשתתפות בטורניר ל-16 נבחרות. הארגון הסביר כי החלטתו נבעה, בין היתר, מהמספר העולה של הנבחרות הרשומות בארגון, בעיקר עקב התפרקותן של ברית המועצות ויוגוסלביה, שקפץ מ-33 נבחרות בארגון בשנת 1988 ל-47 שנטלו חלק בטורניר המוקדמות. הגרלת מוקדמות יורו 1996 התקיימה ב-22 בינואר 1994 במנצ'סטר. הנבחרות חולקו לשמונה בתים בני חמש או שש נבחרות, שנפגשו ביניהן פעמיים. משחקי המוקדמות התקיימו בין השנים 1994 ו-1995, ובסיומם העפילו שמונה המנצחות מכל בית באופן אוטומטי לטורניר, ואיתן העפילו שש הסגניות הטובות ביותר. שתי הסגניות הנותרות, הולנד ואירלנד, התמודדו ביניהן במשחק פלייאוף אחד במיקום נייטרלי על הזכות להשתתף בטורניר, 1 במודגש: זכתה בטורניר, בנטוי: מארחת הטורניר 2 כצ'כוסלובקיה 3 כגרמניה המערבית 4 כברית המועצות 5 כחבר המדינות העצמאיות בעקבות יישום דו"ח טיילור, שפורסם לאחר אסון הילסבורו ב-1989, על ידי הקבוצות המובילות, היו באנגליה כמות מספקת של אצטדיונים כל-מושביים לאירוח הטורניר, שהתקיים כולו באצטדיונים קיימים. הטורניר נערך בשמונה אצטדיונים על פני שמונה ערים שונות, ואצטדיון ומבלי נבחר לאירוח משחק הגמר של הטורניר. תכולת האצטדיונים נכונה לזמן הטורניר. 16 הנבחרות שהעפילו לטורניר חולקו לארבעה בתים בני ארבע נבחרות כל אחד. שתי הנבחרות שסיימו ראשונות בכל בית זכו בכרטיס לשלב רבע הגמר. לראשונה בתולדות הטורניר, הוענקו שלוש נקודות לניצחון בשלב הבתים, ולא שתיים כפי שהיה נהוג עד אז. אנגליה המארחת סיימה בראש הבית ללא הפסד, עם יכולת התקפית טובה מצידו של אלן שירר, שכבש בכל משחקי השלב ובסך הכל כבש ארבעה שערים בשלב זה. לאחר שנבחרות הולנד וסקוטלנד סיימו עם מאזן זהה של ארבע נקודות ופער שערים של 1-, והמשחק ביניהן הסתיים בשוויון, הייתה זו הולנד שהעפילה לשלב הבא בזכות כמות שערי הזכות שלה. שווייץ, בהופעת בכורה בטורניר, סיימה ללא ניצחון ועם נקודה בלבד, במשחק הפתיחה מול אנגליה. הנבחרות הבכירות בבית, צרפת וספרד, היו גם אלו שהעפילו בסיום השלב, כששתיהן ללא הפסד. אמנם, ספרד השיגה את ניצחונה הראשון, שהבטיח את העפלתה, רק במשחק האחרון, ונזקקה לניצחון צרפתי על בולגריה, הפתעת מונדיאל 1994, בהופעת הבכורה שלה בטורניר. רומניה הודחה ללא שצברה נקודות. שתי הנבחרות שהעפילו בסופו של דבר לגמר הטורניר, גרמניה וצ'כיה, החלו את דרכן ביחד בבית ג'. גרמניה הרשימה כשסיימה את שלב הבתים ללא הפסדים וללא שערי חובה, בעוד צ'כיה הדהימה את איטליה סגנית אלופת העולם ממונדיאל 1994 שנתיים קודם לכן והדיחה אותה מהטורניר. צ'כיה ניצחה במפגש הישיר בין השתיים בתוצאה 1–2, וכששתי הנבחרות סיימו עם מאזן נקודות זהה, התוצאה הכריעה את הכף לטובת הצ'כים. הצלע הרביעית בבית, רוסיה, סיימה את השלב ללא ניצחון. דנמרק, אלופת אירופה המכהנת מטורניר יורו 1992, סיימה את דרכה כבר בבית ד', בעקבות יכולת טובה של פורטוגל, שסיימה ללא הפסד ובראש הבית, וקרואטיה, היחידה מארבע הנבחרות שערכו את הופעת הבכורה בטורניר זה וגם הצליחו לעבור את שלב הבתים. טורקיה לעומתה, סיימה את הופעת הבכורה שלה בטורניר ללא נקודות וללא שערי זכות. 5 שערים אנגליה אלן שירר 3 שערים גרמניה יורגן קלינסמן קרואטיה דאבור שוקר דנמרק בריאן לאודרופ בולגריה חריסטו סטויצ'קוב 2 שערים גרמניה אוליבר בירהוף גרמניה מתיאס זאמר אנגליה טדי שרינגהאם איטליה פיירלואיג'י קסיראגי בתואר נעל הזהב זכה אלן שירר האנגלי. שירר כבש בכל משחקי שלב הבתים, כולל צמד מול הולנד, והוסיף שער אחד בחצי הגמר. בתואר השחקן המצטיין של הטורניר מטעם אופ"א זכה מתיאס זאמר, שחקן הנבחרת הזוכה, גרמניה. מדיה וקבצים בנושא יורו 1996 בוויקישיתוף אתר האינטרנט הרשמי של יורו 1996 (באנגלית)